Základná škola s materskou školou Jána Vojtaššáka

**Základná škola [[Zákamenné]]** je najväčšia základná škola na Orave. Funguje v rámci pôsobnosti zriaďovateľa obce Zákamenné. Pri škole je zriadená Základná umelecká škola umenia – výtvarný aj hudobný odbor. K činnosti tejto školy veľkým dielom prispel Ján Vojtaššák, spišský biskup. Bývalými žiakmi školy sú aj prof. JUDr. Milan Čič DrSc., Dr.h.c., Martin Bajčičák

## História
* 1732 – prvá písomná zmienka o škole,
* neskôr sa škola objavuje pod názvom Rímskokatolícka ľudová škola,
* vyučovanie prebiehalo v drevenici a zabezpečovali ho miestni katolícki kňazi (prvý Matej Maťašovský),
* 1928 – cirkev poskytla novú budovu (v tejto budove sa vyučuje aj v súčasnosti);
* 1941 – začiatok stavby nových priestorov školy za výdatnej pomoci  Jána Vojtaššáka,
* 1945 – bola škola premenovaná na *Štátnu ľudovú školu*,
* 1946 – výstavba školy bola ukončená,
* 20. marec 1946 – vzniká ďalší stupeň vzdelávania a to *Štátna [[meštianska škola]]*,
* v tomto období školy navštevuje 100 až 120 žiakov, aj z okolitých obcí,
* vyučovanie zabezpečujú už kvalifikovaný učitelia (prvý Martin Hamuljak)
* 1960 – prebieha v Česko-Slovensku školská reforma,
* nový názov školy *Základná deväťročná škola v Zákamennom*,
* školu navštevuje okolo 400 až 450 žiakov,
* 1968 vzniká popri základnej škole aj materská škola, navštevuje ju 20 žiakov,
* 1976 pribudla nová školská budova,
* 2. september 1996 – Základná škola Jána Vojtaššáka Zákamenné;
* 1. apríl 1998 – škola získava právnu subjektivitu;
* 2002 – k škole sa pripájajú dve materské školy, a tak názov sa mení na Základná škola s materskou školou Jána Vojtaššáka Zákamenné;
* školu navštevuje okolo 1000 až 1100 žiakov, čím sa stáva najväčšou základnou školou na hornej Orave,

## Charakteristika školy
* školu navštevuje okolo 700 žiakov ZŠ a okolo 180 žiakov MŠ,
* chod zabezpečuje okolo 65 pedagogických a 25 nepedagogických zamestnancov

### Zameranie školy
V roku 2008 prebehla na Slovensku reforma, ktorá umožnila vytvorenie individuálneho školského vzdelávacieho programu. Škola už v minulosti mala triedy s rozšíreným vyučovaním prírodovedných predmetov, v tejto tradícii pokračuje aj v súčasnosti a to posilnením predmetov matematika, informatika, fyzika a chémia. Od školského roka 2008/2009 vytvorila pre žiakov aj program na rozšírené vyučovanie cudzích jazykov (viachodinová dotácia).

### Priestory
Školský areál je veľmi rozsiahly, niektoré budovy sú od seba vzdialené aj 2. Hlavný školský areál tvorí stará školská budova (1946), nová školská budova (1976), budova školských dielni, školského stravovania a telocvičňa, vzdialenejšie sú budova pre 1. ročník (z roku 1928), budova prvého stupňa v miestnej časti Oravice a budovy materských škôl.

V školskom roku 2009/2010 prebieha na škole rozsiahla rekonštrukcia: výmena okien, dvier, nábytku, kúrenie, oteplenie budov. Vytvárajú sa a vybavujú nové odborné učebne: dve jazykové laboratória, fyzikálne a chemické laboratórium, dve počítačové učebne, multimediálna učebňa.

## Pravidelné podujatia
*Medzinárodné: Obec už niekoľko rokov má medzinárodnú družbu z gminou Suszec a Kryry, školy sa pravidelné navštevujú, organizujú poznávacie stretnutia, športové a vzdelávacie aktivity medzi žiakmi.
*Športové: Žiaci môžu navštevovať plavecký a lyžiarsky výcvik, posilovňu, futbalové a volejbalové zápasy. Škola zároveň umožňuje žiakom zúčastniť sa profesionálnych športových podujatí (napr. futbal a hokej v MŠK Žilina).
*Kultúrne: Pravidelne sa organizujú návštevy divadelných predstavení v Žiline a Martine, exkurzie do múzeí, galérií, knižníc, hvezdárni, na výchovné koncerty, besedy, tvorivé dielne.
*Miestne: Škola a žiaci sa už niekoľko rokov aktívne zapájajú do diania obce, organizujú vianočné akadémie, program na posedenie so staršími občanmi, divadelné predstavenia, súťaže a programy pri dňoch obce.

## Súťaže
Škola vo svojom regióne dosahovala veľmi dobré výsledky v rôznych oblastiach. Existuje tu aj Školské športové stredisko pre bežecké lyžovanie, ktoré navštevoval aj majster Slovenska, víťaz niekoľkých medzinárodných súťaží, slovenský olympionik Martin Bajčičák, ďalším reprezentantom vtedajšieho ČSSR bol aj Marián Večerek. V roku 1990 vznikol bedmintonový oddiel, ktorý sa zúčastňoval [www.bedminton.sk Majstrovstiev Slovenska], kde získali niekoľko ocenení. Škola získala aj striebornú medailu z Majstrovstiev Slovenska v cezpoľnom behu v 2006.

## Divadelný súbor PRVOSIENKA
Vznikol v 40. rokoch a pripravoval detské predstavenia. Po krátkej odlmke sa v roku 2004 opätovne rozbehla jeho činnosť. Zameriava sa na detské publikum. V roku 2007 získla ocenenie *Tvorivý čin roka 2007* na Scénickej žatve v Martine. V roku 2007 sa stal víťazom celoslovenskej prehliadky detskej dramatickej tvorby v Šali. V roku 2008 sa stal víťazom Zlatej priadky.

## Zdroje
* školská, obecná a cirkevná kronika
* webová stránka školy

## Externé odkazy
*Oficiálna stránka školy
*Stránka divadelného súboru Prvosienka 

Kategória:Základné školy na Slovensku
Kategória:Školy v okrese Námestovo